ኣምባሳደር ስዩም መስፍን፦ ኣብይ ኣሕመድ ድሕሪ መስከረም 25 ንሓንቲ መዓልቲ እትኸውን ኣብ ስልጣን እተጽንሖ ሕጋዊ መሰረት የብሉን። እዚ መርገጺ እዚ ናይ ህወሓት ጥራይ ኣይኮነን፡ ናይ ካልኦት ውድባት ፖለቲካ ኣቕዋም እውን እዩ። ሕዚ እውን ውድባት ፖለቲካ ዝሳተፍሉ ዘተ ምዕዳም ይከኣል እዩ። እዞም ውድባት ፖለቲካ ንዓይ ንዓይ ዘይብልሉ ናይ ቴክኖክራት መንግስቲ ምጥያስ ይከኣል እዩ። እዚ ናይ ቴክኖክራት መንግስቲ ብሰብ ሞያ ጥራይ ዝምራሕ ኮይኑ ሰላም ናይታ ሃገር ዘውሕስን መረጻ ዘሰናድእን ኩሉ ዝቕበሎ ምግባር እያ እታ መፍቲሒት። ካልኣይ ህዝቢ ትግራይ መረጻ ክገብር እየ ክብል እንተሎ ኣብይ ከዕልል እዩ ዝግብኦ እምበር ስጉምቲ ክወስድ እየ ምባሉ ልክዕ ኣይኮነን፤ የጋግይዎ ኣለዉ። ሕገ መንግስተይ ዝሃበኒ መሰል ተጠቒመ መረጻ ክገብር እየ ዝበለ ህዝቢ ኵናት ክትእውጀሉ?
